ספיידרמן: סדרת האנימציה

ספיידרמן (באנגלית: Spider-Man: The Animated Series) היא סדרת אנימציה אמריקאית המבוססת על סדרת חוברות הקומיקס ספיידרמן מבית מארוול קומיקס. הסדרה הופקה לשידור על ידי אולפני מארוול עבור רשת Fox Kids והיא שודרה במשך חמש עונות ו-65 פרקים, החל מ-19 בנובמבר 1994 ועד 31 בינואר 1998.

סדרת האנימציה היא השנייה באורכה של חברת מארוול קומיקס. הראשונה היא אקס-מן: סדרת האנימציה, ששודרה במשך חמש עונות ו-  76 פרקים.
הסדרה שודרה בישראל בין השנים 1995- 1996.

הסדרה מתמקדת בדמותו של פיטר פרקר והאלטר אגו שלו, ספיידרמן, במהלך שנות לימודיו באוניברסיטת אמפייר סטייט. כבר בתחילת העלילה לפארקר יש את כוחות-העל שלו והוא צלם עיתונות עצמאי (פרילנסר) עבור העיתון הפיקטיבי "הדיילי ביוגל". הסדרה כוללת את גלריית נבלי-העל הידועה של ספיידרמן, שכוללת את קינגפין, הגובלין הירוק, הובגובלין, הלטאה, דוקטור אוקטופוס, ונום, העקרב, הקרנף, מיסטריו, שוקר, אלקטרו, ביג וויל, מורביוס, קרנג' וזיקית. סדרת האנימציה כוללת קרוס-אוברים רבים עם גיבורי מארוול אקס-מן, ארבעת המופלאים, איירון מן ו-וור משין, דרדוויל, בלייד, דוקטור סטריינג', המעניש וקפטן אמריקה.

הפרקים הופצו בקלטות וידאו ו-DVD על ידי חברות ההפצה קלסיקלטת וגלובוס יונייטד.

קישורים חיצוניים 

סדרות הנפשה אמריקאיות
סדרות טלוויזיה שמבוססות על קומיקס
סדרות טלוויזיה אמריקאיות שעלו לשידור בשנות ה-1990
תוכניות טלוויזיה שמתרחשות בניו יורק
מארוול קומיקס - סדרות טלוויזיה
ערוץ 2: תוכניות רכש
הערוץ הראשון - תוכניות רכש
ערוץ הילדים: תוכניות רכש
ג'טיקס: תוכניות וסדרות
סדרות הנפשה של מארוול קומיקס
ספיידרמן: סדרות טלוויזיה